Ɣer tzemmalt terna-d tsertit. « Asteɛref s tnekkit tazzayrit » ur tesɛi ara lmeɛna di tillawt. Tifrat tasertant akken i tt-bɣan nutni tesɛa snat n tektiwin tigejdanin : tikti n tefranin tilelliyin akked tikti n uḥbas n ṭṭrad. Abeddel i d-yellan, yella-d s ufella kan : tukksa n tgensest tabarlamanit di Palais Bourbon, tukksa n Usqamu Azzayri, afraḍ di leṣfuf n temsulta, timerna di tjernaḍin n yifellaḥen, asexdem n yinselmen di tedbelt akked kra n tmehliwin, Tifranin war maḥyaf. Ass-a, anabaḍ n Guy Mollet iberreḥ-d s tilin n 6 neɣ 7 isenfaren n yizuyar i Lezzayer d-yewwin aslali n sin n yesquma : yiwen d aneflas wayeḍ d adamsan, akked yiwen n usqamu n yineɣlafen ara yesselwi yiwen n uneɣlaf n unabaḍ afransis.